Rolf Jacobsen

Landskap med gravemaskiner

De spiser av skogene mine.

Seks gravemaskiner kom og spiste av skogene mine.  
Gud hjelp mig for en skapning på dem. Hoder  
uten øyne og øynene i baken.

De svinger med kjeftene på lange skaft  
og har løvetann i munnvikene.

De eter og spytter ut, spytter ut og eter,  
for de har ingen strupe mer, bare en diger  
kjeft og en rumlende mave.  
Er dette et slags helvete?

For vedefugler. For de altfor kloke  
pelikaner?

De har blindende øyner og lenker om føttene.  
De skal arbeide i århundrer og tygger blåklokkene  
om til asfalt. Dekke dem med skyer av fet ekshaust  
og kald sol fra prosjektører.

Uten struper, uten stemmebånd, uten klage.